En ur soñjal er pezh a c'hellfen lakaat amañ war ma blog em boa soñjet ivez e c'hellfen lakaat un tammig skridvarnerezh, hogen pellig 'zo n'am eus ket lennet ul levr nevez e brezhoneg. Pa vin distro da Vreizh e vo ret din mont d'ober un dro ha ma zammig marc'had, da welet ma zo  tra pe dra a c'hellfe dedenn ac'hanon (pe na zedennont ket ac'hanon, ma n'eus nemet se, ha distreiñ a rin da glemm amañ ^^). O komz e oan gant Klervi ha Gwendoline an deiz all ivez, div studierez a Vrest a zo amañ en Erasmus ivez. O komz e oamp eus ar raktres a oa bet ober ur gazetenn etreskolveur (da greñvaat un tammig al liammoù etre ar studierien war ar brezhoneg, 'keta). Komzet e oa bet eus se warlene, ha ne oa bet graet netra, tamm pe damm. N'ouzon ket ar pezh a zo c'hoarvezhet ar bloaz mañ, hogen war a seblant ne oa bet graet netra er c'hentañ c'hwerc'hmiziad kennebeut (n'int deuet amañ nemet en eil). Ar bloaz a zeu neuze emaon e soñj lakaat un tammig lañs er raktres. D'am soñj e c'hello bezañ dedennus, hag e vo tu da lakaat danevelloù ha traoù a-seurt se enni. Pe kaout ur rann a-bezh evit moliac'h ha faltazi ? Gwelet 'vo, avat, hogen entanet e seblantent bezañ ivez. Sur a walc'h e vo gwelet ma fri (bras) e Kejadenn aliesoc'h (ne zeuan ket a-benn da adkavout al lec'hienn, marv eo ?).